=== Udenlandsrejse ===
[[Fil:Goldschmidts håndskrift.jpg|thumb|left|250px|Meïr Aron Goldschmidts håndskrift.]]
Ved efterårstide solgte han ''Corsaren'', hvis sidste årgang havde indbragt ham 4000 rigsdaler, for en sum af 1500 rigsdaler. Denne suppleredes med honoraret for et bind fortællinger, og således udrustet tiltrådte Goldschmidt en udenlandsrejse "for at blive af med Vittigheden og lære noget". Rejsen gik over Hamborg og [[Leipzig]], hvor han kom sammen med radikale politikere som Robert Blum, Arnold Ruge og Julius Frøbel; derpå til [[Wien]], hvor han levede sammen med Castelli, Kompert, Grillparzer og Saphir; derfra over [[Venedig]] og [[Florents]] til [[Rom]]. Efter et ophold her og på [[Sicilien]] kom han i juni 1847 til [[Genf]], og her blev ved en samtale med den reformerte præst Piguet, ham selv ubevidst, "Grundlaget til ''Nord og Syd'' med dets halvkristelige Farve" lagt.
Jura Religion Erhvervsliv Journalistik Sikkerhed Kriminalitet